
PLx 681/2022

	
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.129/2022 pentru modificarea art.IV din Ordonanţa de urgenţă a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative, pentru prelungirea unor termene, precum şi pentru stabilirea unor măsuri în domeniul sănătăţii, trimis Comisiei pentru muncă şi protecţie socială şi Comisiei pentru sănătate și familie pentru examinare pe fond, în procedură de urgenţă, cu adresa nr.PLx 681/2022 din 31 octombrie 2022.



	PREŞEDINTE,
Adrian Solomon
	PREŞEDINTE,
Dr. Nelu Tătaru

PLx 681/2022

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.129/2022 pentru modificarea art.IV din Ordonanţa de urgenţă a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative, pentru prelungirea unor termene, precum şi pentru stabilirea unor măsuri în domeniul sănătăţii


În temeiul art.95 şi art.117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru sănătate și familie au fost sesizate, prin adresa nr. PLx 681/2022 din 31 octombrie 2022, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.129/2022 pentru modificarea art.IV din Ordonanţa de urgenţă a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative, pentru prelungirea unor termene, precum şi pentru stabilirea unor măsuri în domeniul sănătăţii.




Proiectul de lege are ca obiect de reglementare aprobarea Ordonanței de urgență a Guvernului nr. 129/2022, prin care se reglementează prelungirea aplicabilităţii art.XI din Ordonanţa de urgenţă a Guvernului nr.44/2022, respectiv contractarea de către casele de asigurări de sănătate a sumelor alocate de Casa Naţională de Asigurări de Sănătate cu destinaţie servicii medicale spitaliceşti, având în vedere faptul că la nivelul CNAS se reţin cotele prevăzute de lege, pentru a asigura o gestionare eficientă a sumelor alocate în bugetul Fondului naţional unic de asigurări sociale de sănătate pentru acest domeniu de asistenţă medicală, şi decontarea, fără a mai fi necesară o regularizare trimestrială, astfel încât să se asigure accesul neîntrerupt al asiguraţilor la servicii medicale, precum şi pentru situaţii neprevăzute care pot apărea.

La întocmirea prezentului raport comun, cele două comisii au avut în vedere: 
1. avizul favorabil al Consiliului Legislativ (nr.1083/28.09.2022)
1. avizul favorabil al Comisiei juridice de disciplină și imunități 
(nr.4c-13/996/19.12.2022)
1. avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/735/09.11.2022)
1. avizul favorabil al Comisiei pentru egalitatea de şanse pentru femei şi bărbaţi (nr.4c-20/607/07.11.2022).

În conformitate cu prevederile Regulamentului Camerei Deputaţilor, republicat, cu modificările şi completările ulterioare, comisiile au dezbătut proiectul de lege în şedinţe separate.

La şedinţa Comisiei pentru sănătate și familie din data de 21 noiembrie 2022 au participat deputaţii conform listei de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.

La şedinţa Comisiei pentru muncă şi protecţie socială din data de 6 martie 2023 au participat deputaţii conform listei de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi aprobarea proiectului de lege în forma adoptată de Senat.


Proiectul de lege a fost adoptat de Senat, în calitate de primă Cameră sesizată, în şedinţa din 24 octombrie 2022.

Prin conținutul său normativ, proiectul de lege face parte din categoria legilor ordinare. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor adoptarea proiectului de lege în forma adoptată de Senat.


	PREŞEDINTE,
Adrian Solomon
	PREŞEDINTE,
Dr. Nelu Tătaru





	SECRETAR,
Dan-Constantin Şlincu

	SECRETAR,
Liviu Ioan Balint

	




Şef birou Lidia Vlădescu

Întocmit, 
Consilier parlamentar Sorina Szabo

	




Şef birou Cristina Bologan


Consilier parlamentar Maria- Rozalia Bucur

